Stridsvagn L-60
Stridsvagn L-60 (Strv L-60) je bio švedski laki tenk razvijen 1934. godine, od strane kompanije AB Landsverk. Tenk je progresivno razvijan kroz četiri varijante i to: L60A, L60B, L60C (37 mm top) i L60D (nova kupola s topom kalibra 37 mm i s dva mitraljeza). U švedskoj vojsci tenk je bio poznat pod oznakama Stridsvagn m/38, Stridsvagn m/39 i Stridsvagn m/40. Mađarska je proizvodila sličan tenk poznat kao 38M Toldi. Tenk je koristila Irska koja je imala 2 komada, jedan isporučen 1935., adrugi godinu dana kasnije, oba tenka su povučena iz upotrebe 1960tih. 20 primjeraka je isporučeno Dominikanskoj Republici 1956. godine. Tenkovi su korišteni tokom Dominikanskog građanskog rata i tokom američke okupacije Dominikanske Republike. AMerička vojska je uništila 3 tenka L-60 tokom borbi, jedan bestrzanjnim topom M40, drugi lovcem tenkova M50 Ontos i treći tenkom M48 Patton. Nakon završetka sukoba, Dominikanska Republika je vratila u upotrebu 12 tenkova, te su korišteni do 2002. godine.